ທ່ານຫວາງຢີ້ຈະເຂົ້າຮ່ວມສະເຫຼີມສະຫຼອງວັນສ້າງຕັ້ງອາຊຽນຄົບຮອບ 50 ປີ
2017-08-03 15:21:20 cri
ຕາມຂ່າວ CRI: ທ່ານເກິງສວນ ໂຄສົກກະຊວງການຕ່າງປະເທດຈີນເປີດເຜີຍໃນວັນທີ 3 ສິງຫານີ້ວ່າ, ໂດຍຕອບສະໜອງຕາມຄຳເຊີນຂອງທ່ານ ອາລັນ ປີເຕີ ຄາເຢທະໂນ ລັດຖະມົນຕີກະຊວງການຕ່າງປະເທດຟີລິບປີນເຊິ່ງເປັນປະເທດປະທານໝູນວຽນອາຊຽນ, ທ່ານຫວາງຢີ້ ລັດຖະມົນຕີກະຊວງການຕ່າງປະເທດຈີນຈະເຂົ້າຮ່ວມກອງປະຊຸມລັດຖະມົນຕີກະຊວງການຕ່າງປະເທດຈີນ ອາຊຽນ, ກອງປະຊຸມລັດຖະມົນຕີກະຊວງການຕ່າງປະເທດອາຊຽນ ຈີນ ຍີ່ປຸ່ນແລະສເກົາຫຼີ, ກອງປະຊຸມລັດຖະມົນຕີກະຊວງການຕ່າງປະເທດຂອງກອງປະຊຸມສຸດຍອດອາຊີຕາເວັນອອກ, ກອງປະຊຸມລັດຖະມົນຕີກະຊວງການຕ່າງປະເທດຂອງເວທີປຶກສາຫາລືພາກພື້ນອາຊຽນແລະການສະເຫຼີມສະຫຼອງວັນສ້າງຕັ້ງອາຊຽນຄົບຮອບ 50 ປີທີ່ຈະຈັດຂຶ້ນຢູ່ນະຄອນຫຼວງມະນີລາແຕ່ວັນທີ 6 ຫາວັນທີ 8 ສິງຫານີ້.